Patina Chanossa

**Patina Chanossa** var en avalonsk sofist og politisk analytiker – på lik linje med tvillingsøsteren, Eówyn.

## ***Biografi***

### **Tidlig liv og rikdom**

Patina var oppdratt i et enkelt hjem, men arvet store summer da faren hennes omkom til sjøs. Han hadde i hemmelighet drevet et bordell i Flynn City, og hadde gjemt pengene bort. Hverken moren eller tvillingene visste om virksomheten, og ønsket ikke å ta pengene – men fristelsen var for stor for dem alle. Med pengene betalte de menn og kvinner til å jobbe i et fjell noen kilometer fra Flynn City, hvor de etablerte et steinbrudd som utvant marmor. Steinen ble fraktet til byen, hvor rike kjøpmenn og kontakter av huset Ewald kjøpte det.

Etter flere år med virksomheten, var det ikke lenger mulig å utvinne marmor i fjellet, og Chanossa-ene måtte legge ned. De hadde allikevel mer enn nok til å leve godt resten av livet sitt, men investerte stadig i utviding av bymuren og offentlige bygninger. Da moren døde, splittet tvillingene arven på midten, og trakk seg tilbake fra arbeidslivet. Patina satt imidlertid en del av morens arv i et nytt hjem. Som vertinne av Westknox Community, var hun inspirasjon til mange personer i å tenke for seg selv. Én av disse personene var Prudence Iphigeneius, som Patina tok under sine vinger.

### **Prudence Iphigeneius**

Patina prøvde så godt hun kunne å introdusere Prudence til meningen med å tenke selv, og stå opp for seg selv. Prudence var interessert i første omgang, men endret syn ikke lenge etter. Hun ble heller en satirisk dikter, og rakket ned på den mektige Ewald-klanen. Chanossa-tvillingene fant det morsomt ved publiseringen av de første diktene, men ble bekymret da de ble mer alvorlige – nesten på grensen til truende. I frykt for å bli knyttet til henne, gikk Patina på en av diktopplesningene for å se hvor ille diktene var da de ble fortalt av forfatteren selv. Hun rapporterte hva hun så til Ewald-ene, og de fikk Patina til å sette en stoppe for det.

Sammen med søsteren sin, fikk Patina satt Prudence i husarrest. Hun fikk fremdeles lov til å skrive diktene sine, men hun fikk dem aldri publisert. Patina og Eówyn tok diktene og gjorde dem til bøker som de ga henne, og fortalte at det var førsteutgaven – og lot henne tro at bøkene ble solgt i flere opplag, men at hun ikke kunne tjene noe på dem i arrest. Prudence døde av alderdom, i en alder av ca. 50 år. Hun ble funnet på soverommet sitt, i full gang med å skrive nok et satirisk dikt.

### **Senere liv og død**

Patina giftet seg aldri, overbevist om at hun måtte stå på sitt – og at en husbond ville binde henne til å gjøre husplikter. Etter å ha stoppet Prudence i å fortsette med diktingen sin, ble hun en renget som en venn og nær kontakt av huset Ewald. De prøvde å innvie henne i familien gjennom ekteskap, men hun takket nei. På grunn av dette etterlatte Patina seg ingenting annet enn Westknox Community, som etter hennes død ble kjøpt opp av en hallik – og gjorde det flotte huset til et bordell for finere menn og kvinner.

## ***Trivia***

1. Patina er et tynt lag som på ulike måter dannes på overflaten av stein, på kobber, bronse og lignende metaller, på tremøbler eller slik oppkjøpt forandring av overflate gjennom alder og eksponering.